19.    ΠΡΟΕΔΡΙΚΟ ΔΙΑΤΑΓΜΑ υπ’ αριθ. 359 της 16/24 Νοεμ. 1992 (ΦΕΚ Α΄179) Σύσταση στο Πυροσβεστικό Σώμα μουσικής μπάντας και άλλες διατάξεις. Έχοντας υπόψη: 1.Τις διατάξεις των παρ. 1 και 7 του άρθρ. 11 του Νόμ. 1481/1984 «Οργανισμός Υπουργείου Δημόσιας Τάξης» (Α΄152), όπως το άρθρο αυτό αντικαταστάθηκε από την παρ. 1 του άρθρ. 1 του Νόμ. 1590/1986 (Α΄49). 2.Τις διατάξεις της παρ. 2 του άρθρ. 1 του Νόμ. 1590/1986 «Τροποποίηση διατάξεων του Νόμ. 1481/1984 «Οργανισμός Υπουργείου Δημόσιας Τάξης και άλλες διατάξεις» (Α΄49). 3.Τις διατάξεις του άρθρ. 29 Α του Νόμ. 1558/1985 «Κυβέρνηση και Κυβερνητικά όργανα» (Α΄137), όπως το άρθρο αυτό προστέθηκε με το άρθρ. 27 του Νόμ. 2081/1992 (Α΄154). 4.Τις διατάξεις του Π.Δ. 137/1986 «Συγκρότηση της Γενικής Γραμματείας Δημόσιας Τάξης» (Α΄51). 5.Την Υ. 1847/1078399/1182/0001/7.8.1992 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» (Β΄525). 6.Την 473/1992 Γνωμοδότηση του Συμβουλίου της Επικρατείας, ύστερα από πρόταση του Υπουργού Δημόσιας Τάξης και του Υφυπουργού Οικονομικών, αποφασίζουμε: Σύσταση μουσικής μπάντας Άρθρ.1.-1.Συνιστάται στο Πυροσβεστικό Σώμα μουσική μπάντα η οποία επανδρώνεται από τους έχοντες μουσικές γνώσεις πυροσβεστικούς υπαλλήλους και υπάγεται διοικητικά και επιχειρησιακά στο Διευθυντή του Αρχηγείου Πυροσβεστικού Σώματος. 2.Η μουσική μπάντα έχει ως αποστολή: α.Να παιανίζει στις παρελάσεις κατά τις εθνικές εορτές. β.Να παιανίζει στις παρατάξεις κατά τις τελετές. γ.Να συμβάλλει με την συμμετοχή της σε εθνικές και θρησκευτικές τελετές και σε κοινωφελείς εκδηλώσεις, που γίνονται για φιλανθρωπικούς και κοινωφελείς σκοπούς. δ.Να εκτελεί μουσικά προγράμματα και συναυλίες για την ψυχαγωγία του προσωπικού του Πυροσβεστικού σώματος και του κοινού σ’ όλη την επικράτεια. 3.Για την αρμονική σύνθεση της μουσικής μπάντας τα μουσικά όργανα που τη συγκροτούν κατά κατηγορίες είναι τα εξής: (2) Φλάουτα. (Μετά τη σελ. 270,81078) Σελ. 270,81079 Τεύχος 1173-Σελ.89 211 (12) Κλαρίνα. (8) Τρομπέττες. (4) Σαξόφωνα, άλτο και τενόρα. (4) Κόρνα. (5) Βαρύτονα. (3) Τρομπόνια α Τίρο. (2) Μπάσα. (5) Κρουστά. 4.Τα σχετικά με τη διεξαγωγή της εσωτερικής Υπηρεσίας της μουσικής μπάντας και οι λοιπές λεπτομέρειες εφαρμογής του παρόντος άρθρου ρυθμίζονται με απόφαση του Αρχηγού Πυροσβεστικού Σώματος. Προαγωγική εξέλιξη Υγειονομικών Αξιωματικών Άρθρ.2.-Ο Αρχιπύραρχος Υγειονομικός του Πυροσβεστικού Σώματος εξερχόμενος αυτού για οποιαδήποτε αιτία εκτός της απόταξης και της κρίσης του ως αποστρατευτέου, προάγεται εν ενεργεία στον επόμενο βαθμό, με την προϋπόθεση ότι έχει διανύσει εξάμηνο στο βαθμό του Αρχιπυράρχου, τιθέμενος εκτός οργανικών θέσεων και μετά ένα μήνα από την προαγωγή αυτή αποστρατεύεται αυτεπάγγελτα. Άρθρ.3.-(Αντικαθίσταται το άρθρ. 2 του Π.Δ. 100/1991, ΦΕΚ Α΄ 44, ανωτ. αριθ. 15). Κάλυψη δαπάνης Άρθρ.4.-1.Από τις διατάξεις αυτού του δ/τος προκαλείται δαπάνη σε βάρος του κρατικού προϋπολογισμού ύψους 94.000 δραχμ. για το τρέχον οικονομικό έτος και ύψους 450.000 δραχμ. για τα επόμενα οικονομικά έτη. 2.Η ανωτέρω δαπάνη θα καλυφθεί από τις πιστώσεις του κρατικού προϋπολογισμού του έτους 1992 υπό ειδικό φορέα 43-220 και τους εξής ΚΑΕ 0411, 0421, 0425 και 0641 του ειδικού φορέα 23110. Οι δαπάνες των ετών 1993 και μετά θα αντιμετωπισθούν με την εγγραφή των σχετικών πιστώσεων στους ανωτέρω Κ.Α.Ε. του προϋπολογισμού του οικείου έτους. 